TÖÖVÕTULEPING nr: 3-1.5/2024/87

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab RMK juhatuse 10.09.2024 otsusega nr 1-32/67 kinnitatud RMK Metsataristu osakonna põhimääruse alusel Metsataristu osakonna juhataja Margus Reimann, ühelt poolt,

ja Kobras OÜ (Reg. nr. 10171636), edaspidi **töövõtja,** keda esindab põhikirja alusel juhatuse liige Erki Kõnd, teiselt poolt, keda nimetatakse edaspidi **pool** või ühiselt **pooled**, sõlmisid lepingu, edaspidi **leping**, alljärgnevas:

1. **Lepingu objekt**
   1. Lepingu objektiks on töövõtja poolt tellijale „Kobra ja Hurtsiku II MK maaparandussüsteemide rekonstrueerimise projekt, versioon V04 (autor Laanekraav OÜ; töö nr 22-45) keskkonnaministri 16.08.2017 määruse nr 31 „Eelhinnangu sisu täpsustatud nõuded“ ja MTÜ Eesti Keskkonnamõju Hindajate Ühin­gu koostatud juhendmaterjali „Juhised Natura hindamise läbiviimiseks loodus­direktiivi artikli 6 lõike 3 rakendamisel Eestis“ kohase keskkonnamõju eelhin­nan­gu koostamine, edaspidi **töö**.
   2. Töö peab vastama järgmistele tingimustele: RMK 2.12.2024.a. „Päringus“ (DHS nr 3 3-2.1/2024/7279) kirjeldatud lähtealustele ja töövõtja 16.12.2024 „Hinnapakkumusele“ (DHS nr 3-2.1/2024/7279).
   3. Tellija annab töövõtjale töö teostamiseks järgmist informatsiooni ja materjalid: „Kobra ja Hurtsiku II MK maaparandussüsteemide rekonstrueerimise projekt, versioon V04 (autor Laanekraav OÜ; töö nr 22-45).
   4. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.
   5. Töövõtja peab töö tegemisel kinni pidama tellija poolt kehtestatud ja töövõtjale tutvus­tatud keskkonnanõuetest: nõuded puuduvad.
2. **Töö üleandmine ja vastuvõtmine** 
   1. Töövõtja annab tellijale töö üle hiljemalt **21.02.2025**
   2. Tellija on kohustatud töö üleandmisel selle viivitamata üle vaatama.
   3. Töö vastuvõtmisel vormistavad pooled töö üleandmise-vastuvõtmise akti, millele kirju­tavad alla poolte esindajad.
   4. Tellija esitab töövõtjale oma pretensioonid, edaspidi **vastuväited**, seoses töö mitte­vas­tavusega lepingule 7 (seitsme) tööpäeva jooksul arvates töö üleandmisest töövõtja poolt.
   5. Töö loetakse tellija poolt vastu võetuks, kui tellija ei ole esitanud vastuväiteid punktis 2.4 nimetatud tähtaja jooksul.
   6. Juhul, kui tellija esitab oma vastuväited, peab töövõtja tegema töös vastavad parandused tellija määratud tähtaja jooksul. Sellisel juhul loetakse töö vastu võetuks, kui töövõtja on teinud töös parandused ja tellijal ei ole enam vastuväiteid.
   7. Pärast töö vastuvõtmist tellija poolt on töövõtjal õigus lepinguga kokkulepitud tasule.
3. **Tasu**
   1. Tellija maksab töövõtjale töö teostamise eest tasu kokku summas **3’080,00 (kolm tuhat kaheksakümmend)** eurot, millele lisandub käibemaks.
   2. Tellija tasub tehtud tööde eest töövõtja poolt esitatud arve(te) alusel. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   3. Arve esitamise aluseks on poolte poolt allkirjastatud tööde vastuvõtmise akt.
4. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale makstavast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
   3. Tellijal on õigus nõuda alapunktis 4.2 sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   4. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   5. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
5. **Poolte esindajad ja kontaktandmed**
   1. Tellija esindaja on RMK Metsataristu osakonna spetsialist Ain-Meelis Hannus, tel: 5163309, e-post [ain-meelis.hannus@rmk.ee](mailto:ain-meelis.hannus@rmk.ee).
   2. Töövõtja esindaja tehnilistes küsimustes on Noeela Kulm; tel: + 5693 9300; e-post: [noeela@kobras.ee](mailto:noeela@kobras.ee)
   3. Töövõtja esindaja lepingulistes küsimustes on Terje Nooska; tel: + 5650 4355; e-post: [juhiabi@kobras.ee](mailto:juhiabi@kobras.ee)
6. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
7. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamistähtajata üles öelda. Selli­sel juhul on tellija kohustatud tasuma töövõtjale lepingu ülesütlemise momendiks faktili­selt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
8. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | Kobras OÜ |
| Registrikood 70004459 | Registrikood: 10171636 |
| Sagadi küla, Haljala vald, | Riia 35, 50410 Tartu |
| 45403 Lääne-Viru maakond |  |
| tel 676 7500 | Tel: 730 0310 |
| E-post [rmk@rmk.ee](mailto:rmk@rmk.ee) | e-post: [kobras@kobras.ee](mailto:kobras@kobras.ee) |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Margus Reimann | Erki Kõnd |